ৰাষ্ট্ৰপতি তথা ডেম'ক্ৰেট নেতা জো বিডেনে মধ্যৱৰ্তী নিৰ্বাচনত আমেৰিকা যুক্তৰাষ্ট্ৰৰ সংসদৰ উচ্চ সদনত ক্ষমতা বজাই ৰাখিবলৈ সক্ষম হৈছে। বিৰোধী ৰিপাব্লিকানসকলে ইয়াত সুবিধা কৰিব নোৱাৰিলে। ৰিপাব্লিকানসকলে এই বিপৰ্যয়ৰ বাবে প্ৰাক্তন ৰাষ্ট্ৰপতি তথা দলৰ নেতা ডনাল্ড ট্ৰাম্পকে দোষাৰোপ কৰিছে।
ট্ৰাম্পৰ সমালোচকসকলৰ মতে তেওঁ তেওঁৰ দলৰ চিনেট নেতা মিচ মেককনেলৰ সৈতে সংঘাতত লিপ্ত হৈ ক্ষতি কৰিছে। অৱশ্যে ৰিপাব্লিকানসকলে এতিয়াও আমেৰিকা যুক্তৰাষ্ট্ৰৰ কংগ্ৰেছৰ নিম্ন সদন হাউচ অফ ৰিপ্ৰেজেণ্টেটিভচলৈ অপেক্ষা কৰি আছে। ইয়াতেই তেওঁলোকে জো বিডনক শলঠেকত পেলাব বিচাৰে।
আমেৰিকা যুক্তৰাষ্ট্ৰৰ ইতিহাসেই কয় যে মধ্যৱৰ্তী নিৰ্বাচনত ক্ষমতাসীন সকলে সদায় আসন হেৰুৱায়। তথাপি যোৱা ২০ বছৰ ভিতৰত চাব গ'লে ডেমক্ৰেটসকলে সেই স্থানত যথেষ্ট ভাল প্ৰদৰ্শন কৰিছে।
জো বিডেনে ২০২৪ চনৰ নিৰ্বাচনত প্ৰতিদ্বন্দিতা কৰাৰ পৰিকল্পনা কৰিছে। পেলোচিয়েও তেওঁক সমৰ্থন কৰি আছে। ২০২০ চনত বিডেনৰ হাতত পৰাজিত হোৱা ৰিপাব্লিকান নেতা ড'নাল্ড ট্ৰাম্পৰো আছে সেই একেই আকাংক্ষা।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
